Nu stopper det! Jeg er tilmeldt Robinsonlisten og har været det i snart to år, dog tillader Telenor sig at blive ved med at ringe til mig med de her "tilbud", som jeg overhovedet ikke finder attraktive og er for den sags skyld ikke interesseret i at flytte over til Telenor om jeg så fik mit abonnement gratis. Telenor mener - trods jeg er tilmeldt Robinsonlisten - at de kan tillade sig at ringe til mig uafbrudt. Har den seneste måned måske fået omkring 5 opkald fra dem, hvor jeg hver gang jeg sagt nej tak, og at de aldrig skal ringe igen. 5. Gang de ringer spørger jeg, hvordan det kan være de bliver ved med at ringe, når jeg udtrykkeligt har frabedt mig deres opkald. Får svaret, at de har ca. 11 afdelinger rundt i landet, hvor de sidder og ringer ud. Hver afdeling har tilsyneladende sin egen telefonliste med numre de skal ringe op. Det vil sige, at hvis jeg den første gang snakkede med en fra f.eks. Aarhus, så sletter de mig på listen der, men vil stadig fremgå på listen hos de resterende 10 callcentre, som så stadig vil ringe til mig. Tilsyneladende betyder det - hvilket jeg fik bekræftet af pigen jeg snakkede med - at jeg stadig kan risikere op mod 6 opkald, som jeg helst undgik.

Jeg er dybt utilfreds med den service I giver til folk der ikke er jeres kunder, hvordan I behandler jeres eksisterende kunder tør jeg kun gisne om.

Blev tilmeldt Robinsonlisten i efteråret 2015 (derfor undrer det mig også, at I må blive ved med at ringe), hvor jeg havde en dårlig oplevelse med Telenor, som jeg dengang lavede en anmelde af. Anmeldelsen blev dog fjernet på opfordring fra Telenor, da de mente den var "stødende", men det er jeg fuldstændig ligeglad med. Hvis I ikke kan tåle kritik af jeres virksomhed, så skal I slet ikke køre en virksomhed!

Nedenunder kan ses min tidligere anmeldelse, som jeg slog op den 10. september 2015:

"Jeg bliver ringet op af Telenor onsdag den 2. september for 5 gange i løbet af denne sommer med det her "super"-tilbud, som de gerne vil tilbyde mig. Jeg overvejede det den første gang de ringede mig op, så de fik mit SIM-kortnummer og CPR-nummer. Bad dem så ringe tilbage til ugen efter, så jeg kunne tænke over det. Ugen efter ringer de mig op som aftalt og jeg siger jeg ikke er interesseret alligevel. De har så siden hen ringet til mig yderligere 3 gange om det samme abonnement, og jeg siger hver gang "Nej tak." - men den sidste gang, vælger damen i telefonen, at oprette det her abonnement til mig uden min tilladelse. Nu er der gået 8 dage, og jeg har haft fat i dem 5-7 gange både telefonisk og i deres butikker og bedt dem om, at stoppe overflyttelsen. De oprettede en annullering og en klage sag de første 3 gange og jeg fik af vide, at mandag den 7. september ville jeg være ude af det igen. I dag har vi den 10. september, og de siger nu, at det kan tage op til 2 uger inden den går igennem, og de kan oven i købet kun se én annullering fra mandag den 7. september, det var den 4 klage og annullering og bad dem lave.

De bliver ved med, at sende diverse breve og SMS'er til mig, at jeg vil blive forflyttet og mit abonnement hos Telia er opsagt. Synes det er for dårligt, at det skal tage dem op mod 21 dage, at annullere noget, som de har sat i gang på under 5 minutter UDEN min tilladelse.

Jeg kan absolut ikke anbefale Telenor til nogen efter den behandling jeg har fået, og jeg vil så absolut ALDRIG overveje, at flytte over til Telenor, uanset pris og abonnement. Simpelthen ikke umagen værd!"